Olympijský bronzOlympijský bronz

**Jakov Fak** (\* 1. august 1987, Rijeka, Juhoslávia, dnes Chorvátsko) je slovinský biatlonista chorvátskeho pôvodu. Jeho najväčší úspech je 3. miesto z Majstrovstiev sveta 2009 z disciplíny vytrvalostných pretekov na 20 km.

Rodina
------

Jeho mama sa volá Jasminka Fak a otec Mario Fak.

Kariéra
-------

Fak začal s behom na lyžiach. Biatlon začal trénovať v roku 2001. Prvú medailu vyhral na Majstrovstvách sveta juniorov v letnom biatlone v septembri 2008 vo francúzskom meste Heute Marienneu. Bola to prvá medaila pre chorvátsky biatlonový zväz, ktorý existuje od roku 2006, po tom, ako sa odčlenil od chorvátskej lyžiarskej federácie.

Počas svojej kariéry sa zúčastnil na piatich Majstrovstvách sveta juniorov. Najlepší výsledok dosiahol v Ruhpoldingu 2008, kde skončil v šprinte na 10 km na desiatom mieste. V súčasnosti trénuje so slovinskými biatlonistami a jeho trénerom je Robert Petrović. Je členom klubu Bjelolasica Mrkopalj.

### Majstrovstvá sveta 2009

Na Majstrovstvách sveta 2009 v Phjongčhangu sa 14. februára umiestnil v šprinte mužov na 10 km na 14. mieste. O deň neskôr skončil v stíhacích pretekoch na 25. mieste. 16. februára získal bronzovú medailu vo vytrvalostných pretekoch na 20 km. Bola to prvá medaila pre Chorvátsko z Majstrovstiev sveta v biatlone. Po týchto pretekoch sa vyjadril tréner slovinskej biatlonovej reprezentácie Uroš Velepec, že Jakov Fak je najväčší talent medzi súčasnými biatlonistami. Podľa neho má výbornú streľbu, ale musí sa zlepšiť v lyžiarskej oblasti.

### Svetový pohár

Fak debutoval vo Svetovom pohári 8. decembra 2006 na pretekoch v Hochfilzene. Bežal 10 km šprint. Prvé body získal až 8. decembra 2008 za 38. miesto v Östersunde v šprinte na 10 km. Najlepší výsledok do Majstrovstiev sveta v 2009 dosiahol v Hochflizene, kde skončil v pätnásty vo vytrvalostných pretekoch na 20 km.

### Zmena občianstva

V júli 2010 bola v slovinských médiach zverejnená správa, že od sezóny 2010/2011 bude pretekať za Slovinsko. Fak už ako reprezentant Chorvátska dlhodobo trénoval so slovinskými biatlonistami. Napriek tomu sa snažil Chorvátsky olympijský výbor spraviť všetko preto, aby Fak stále reprezentoval Chorvátsko. Dňa 24. novembra 2010 dostal Fak oficiálne slovinský pas, čo mu oficiálne umožnilo reprezentovať Slovinsko. Po prvý raz reprezentoval svoju novú krajinu 2. decembra 2010 v individuálnych pretekoch na 20 km v Östersunde v rámci svetového pohára. V pretekoch obsadil 8. miesto .

Tabuľkový súhrn
---------------

| Miesto | Šprint | Stíhacie preteky | Vytrvalostné preteky | S hromadným štartom | Štafeta |
| --- | --- | --- | --- | --- | --- |
| **Zimné olympijské hry** |
| Kanada Vancouver 2010 | 3. |  |  |  |  |
| **Majstrovstvá sveta** |
| Kórejská republika Phjongčhang 2009 | =14. | 25. | 3. | 19. | — |
| Švédsko Oestersund 2008 | 69. | — | DNS | — | — |
| Taliansko Antholz-Anterselva 2007 | 78. | — | 93. | — | — |
| **Majstrovstvá sveta juniorov** |
| Nemecko Ruhpolding 2008 | 10. | 13. | 31. | — | — |
| Taliansko Martell-Val Martello 2007 | 23. | 18. | 24. | — | — |
| Francúzsko Haute Maurienne 2004 | 50. | DNS | 55. | — | 15. |
| Poľsko Koscielisko 2003 | 28. | 32. | 38. | — | 18. |
| Taliansko Ridnaun-Val Ridanna 2002 | 64. | — | 72. | — | 17. |

Poznámky
--------

1. **^** Na 14. mieste skončil spolu s Michaelom Roeschom.

Referencie
----------

* Fak: Moj životni san se ispunio već ove godine Archivované 2009-02-20 na Wayback Machine *jutarnji.hr*: (17. február 2009) (po chorvátsky)

1. ↑   *Björndalen naďalej kraľuje, vyhral vytrvalostné preteky* [online]. centrum.sk, 17. február 2009. Dostupné online.
2. ↑   *Prva hrvatska medalja u biatlonu* [online]. rtl.hr, 17. február 2009. Dostupné online. [nefunkčný odkaz] (po chorvátsky)
3. ↑   *E.ON RUHRGAS IBU WORLD CUP - Hochfilzen (AUT)* [online]. services.biathlonresults.com. Dostupné online.  (po anglicky)
4. 1 2 3   *Croatian Biathlete Joins Team Slovenia* [online]. sta.si, 31.7.2010. Dostupné online.  (po anglicky)
5. ↑   *Jakov Fak dobil slovenski potni list* [online]. delo.si, 24.11.2010. Dostupné online.  (po slovinsky)
6. 1 2   *Odličen štart biatloncev - Bauer, Fak in Marič med 10* [online]. delo.si, 2.12.2010. Dostupné online.  (po slovinsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Jakov Fak**

Externé odkazy
--------------

* Jakov Fak na stránke services.biathlonresults.com (po anglicky)
* Jakov Fak brončani *youtube.com*